b'\n_START_ARTICLE_\nWenzel Hagelstam\n_START_PARAGRAPH_\nMagnus Fabian Wenzel Hagelstam (s. 1. tammikuuta 1941 Helsinki) on suomenruotsalainen antiikkialan asiantuntija, joka juonsi aiemmin televisiossa Antiikkia, antiikkia -ohjelmaa._NEWLINE_Hagelstam perusti oman antiikkiliikkeen vuonna 1973. My\xc3\xb6s monet Hagelstamin perheenj\xc3\xa4senet ovat alalla \xe2\x80\x93 Hagelstamin antikvariaatti on Wenzel Hagelstamin veljen Cecil Hagelstamin yritys. Hagelstam on julkaissut antiikkikirjoja, joiden kuvitukseen on osallistunut h\xc3\xa4nen tytt\xc3\xa4rens\xc3\xa4, valokuvaaja Katja Hagelstam. Wenzel Hagelstam on toiminut hallituksen puheenjohtajana Suomen vanhimmassa huutokauppakamarissa. Hagelstamin huutokaupat sijaitsee Bulevardilla, Ekbergin talossa.'